ddrg/super_eurlex huggingface dataset:
KIRJALLINEN KYSYMYS E-2075/02 esittäjä(t): Geoffrey Van Orden (PPE-DE) neuvostolle. Euroopan rajapoliisi.



Virallinen lehti nro 092 E , 17/04/2003 s. 0132 - 0133



KIRJALLINEN KYSYMYS E-2075/02 esittäjä(t): Geoffrey Van Orden (PPE-DE) neuvostolle (12. heinäkuuta 2002) Aihe: Euroopan rajapoliisi Sevillan huippukokouksen puheenjohtajan päätelmissä viitataan Euroopan rajapoliisiin. Onko tarkoitus, että tällaisilla poliisivoimilla olisi oma organisaationsa, rakenteensa, univormunsa, komentoketjunsa ja oikeudenkäyttövaltansa? Kenelle ne olisivat vastuussa ja mitä toimenpiteitä nyt ehdotetaan, aikataulu mukaan lukien, tämän asian eteenpäin viemiseksi? Onko rajapoliisin määrä toimia vain niissä jäsenvaltioissa, jotka ovat liittyneet Schengenin sopimukseen? Koska Yhdistynyt kuningaskunta on Schengenin sopimuksen ulkopuolella, voiko komissio vahvistaa, että mitään osaa näistä poliisivoimista ei sijoiteta Yhdistyneen kuningaskunnan alueelle? Vastaus (19. joulukuuta 2002) Neuvosto toteaa arvoisalle Euroopan parlamentin jäsenelle, että Sevillan Eurooppa-neuvosto oli tyytyväinen erilaisiin Euroopan unionin ulkorajojen valvontaa koskeviin aloitteisiin, erityisesti komission tiedonantoon Kohti Euroopan unionin jäsenvaltioiden ulkorajojen yhdennettyä valvontaa, Italian johdolla tehtyyn Euroopan rajapoliisin perustamista koskevaan toteutettavuustutkimukseen ottaen huomioon, että komissio on halukas tutkimaan edelleen Euroopan rajapoliisin aiheellisuutta ja toteutettavuutta sekä Itävallan, Belgian ja Suomen osana OISIN-yhteistyöohjelmaa tekemään selvitykseen rajapoliisitoiminnasta ja rajaturvallisuudesta. Neuvosto ei voi tässä vaiheessa arvioida mahdollisesti perustettavan Euroopan rajapoliisin organisaatiota, rakennetta, tehtäviä ja velvollisuuksia. Neuvosto haluaa kuitenkin kiinnittää kysyjän huomion Euroopan unionin jäsenvaltioiden ulkorajojen valvontaa koskevaan suunnitelmaan, jonka neuvosto hyväksyi istunnossaan 13. kesäkuuta 2002 ja jonka Sevillan Eurooppa-neuvosto pani tyytyväisenä merkille. Suunnitelmassa on Euroopan rajavartiolaitosta käsittelevä luku, jossa todetaan, että ulkorajojen yhdennetty valvonta on dynaaminen prosessi, jota on kehitettävä vaiheittain. Tästä asteittaisesta kehittämisestä saatujen tulosten perusteella voidaan oikeusperustaa ja tarvittavien välineiden määrittelyä koskevan perusteellisen selvityksen jälkeen tarvittaessa harkita muita institutionaalisia toimia. Tällaisiin toimiin voisi kuulua mahdollinen päätös yhteisistä ryhmistä koostuvan Euroopan rajavartiolaitoksen perustamisesta tukemaan jäsenvaltioiden viranomaisia korvaamatta kuitenkaan niitä. Tällaisen selvityksen yhteydessä on otettava aiheellisella tavalla huomioon, mitä vaikutuksia on sillä, että Yhdistynyt kuningaskunta ja Irlanti eivät osallistu sisärajojen tarkastusten lakkauttamista ja henkilöiden liikkuvuutta koskeviin Schengenin säännöstön määräyksiin.
KIRJALLINEN KYSYMYS E-1800/02 esittäjä(t): Maria Sanders-ten Holte (ELDR) neuvostolle. Eräiden kansainvälistä ilmakuljetusta koskevien sääntöjen yhtenäistämisestä tehdyn Montrealin yleissopimuksen ratifiointi.



Virallinen lehti nro 052 E , 06/03/2003 s. 0102 - 0103



KIRJALLINEN KYSYMYS E-1800/02 esittäjä(t): Maria Sanders-ten Holte (ELDR) neuvostolle (24. kesäkuuta 2002) Aihe: Eräiden kansainvälistä ilmakuljetusta koskevien sääntöjen yhtenäistämisestä tehdyn Montrealin yleissopimuksen ratifiointi Jäsenvaltiot allekirjoittivat 28. toukokuuta 1999 eräiden kansainvälistä ilmakuljetusta koskevien sääntöjen yhtenäistämisestä tehdyn Montrealin yleissopimuksen ja neuvosto on antanut ymmärtää yhteisön kokoavan kaikki 15 ratifiointivälinettä yhteen vuoden 2002 loppuun mennessä jäsenvaltioiden välisten poikkeavuuksien välttämiseksi. Yleissopimuksen voimaantulon edellyttämä kriittinen massa on määrältään 30 sopimuspuolta, joista 18 on jo liittynyt sopimukseen, mikä tarkoittaa, että saattamalla ratifiointiprosessin päätökseen EU:n 15 jäsenvaltiota voisivat yhdessä saada aikaan sen, että lentomatkustajien suojan tason parantamista koskevat maailmanlaajuiset normit otetaan käyttöön. Kaikkien jäsenvaltioiden toteuttama yleissopimuksen ratifiointi on ehtona myös lentoliikenteen harjoittajien korvausvastuuta koskevan asetuksen (EY) N:o 2027/97(1) muuttamisesta annetun yhteisön asetuksen voimaantulolle. Voiko neuvosto kertoa, miten kussakin jäsenvaltiossa on edistytty Montrealin yleissopimuksen ratifiointiprosessin päättämiseksi vuoden 2002 loppuun mennessä ja ollaanko jäsenvaltioissa pysytty aikataulussa, jotta tämä kansainvälinen ilmailualan väline voisi tulla voimaan vuoden lopussa? (1) EYVL L 285, 17.10.1997, s. 1. Vastaus (11. marraskuuta 2002) Neuvosto teki 4.5. huhtikuuta 2002 Luxemburgissa pidetyssä istunnossaan päätöksen Montrealin yleissopimuksen tekemisestä yhteisön puolesta. Päätöksen tekemisen yhteydessä annettiin myös päätelmät, joissa neuvosto suosittaa jäsenvaltioille Montrealin yleissopimuksen ratifiointia niin pian kuin kunkin valtion valtiosäännön asettamat vaatimukset sen sallivat, jotta ratifioimiskirjat voitaisiin tallettaa koordinoidusti viimeistään 31. joulukuuta 2002. Ratifiointiprosessi on aloitettu kaikissa jäsenvaltioissa, ja jotkin jäsenvaltiot ovat saaneet sen jo päätökseen.
KIRJALLINEN KYSYMYS E-1909/02 esittäjä(t): Fernando Fernández Martín (PPE-DE) komissiolle. Guinea Bissau.



Virallinen lehti nro 092 E , 17/04/2003 s. 0107 - 0108



KIRJALLINEN KYSYMYS E-1909/02 esittäjä(t): Fernando Fernández Martín (PPE-DE) komissiolle (2. heinäkuuta 2002) Aihe: Guinea Bissau Voiko komissio laatia luettelon Guinea Bissaussa toteutettavista hankkeista, joiden rahoitus hyväksyttiin maksettavaksi Euroopan unionin talousarviosta vuonna 2001? Mikä oli investointien kokonaissumma tänä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-0487/02 esittäjä(t): Glenys Kinnock (PSE) ja Glyn Ford (PSE) komissiolle. Vietnamin uskonnolliset vähemmistöt.



Virallinen lehti nro 092 E , 17/04/2003 s. 0010 - 0011



KIRJALLINEN KYSYMYS E-0487/02 esittäjä(t): Glenys Kinnock (PSE) ja Glyn Ford (PSE) komissiolle (22. helmikuuta 2002) Aihe: Vietnamin uskonnolliset vähemmistöt Jatkaako komissio Vietnamin ihmisoikeustilanteen tarkkailua erityisesti uskonnollisten vähemmistöjen oikeuksien suhteen? Christopher Pattenin komission puolesta antama vastaus (20. maaliskuuta 2002) Komission lähetystö Hanoissa seuraa yhdessä jäsenvaltioiden diplomaattisten edustustojen kanssa tarkkaan ihmisoikeustilannetta Vietnamissa. Uskonnonvapauden osalta komissio on havainnut viime vuosina huomattavaa edistystä useimpien vietnamilaisten uskontoa harjoittavien ihmisten tilanteessa, mukaan luettuna se huomattava osa väestöstä, joka on kristittyjä tai buddhalaisia. Jäljellä on kuitenkin vielä edistystä vaativia asioita sekä joitakin yksittäisiä huolenaiheita. Komission lähetystö Hanoissa ja jäsenvaltioiden diplomaattiset edustustot ottavat säännöllisesti esille ihmisoikeuksiin liittyviä huolenaiheita sekä yksittäisiä tapauksia. Lisäksi maan ihmisoikeustilanteesta keskusteltiin unionin ja Vietnamin sekakomitean kokouksessa Hanoissa 6. marraskuuta 2001 ja uudelleen avunantajien neuvoa-antavan ryhmän kokouksessa Hanoissa 7. ja 8. joulukuuta 2001.
KIRJALLINEN KYSYMYS E-1171/02 esittäjä(t): Carmen Cerdeira Morterero (PSE) komissiolle. Euroopan unionin osallistuminen kansainvälisiin huippukokouksiin.



Virallinen lehti nro 052 E , 06/03/2003 s. 0044 - 0044



KIRJALLINEN KYSYMYS E-1171/02 esittäjä(t): Carmen Cerdeira Morterero (PSE) komissiolle (24. huhtikuuta 2002) Aihe: Euroopan unionin osallistuminen kansainvälisiin huippukokouksiin Pitääkö komissio soveliaana vademecum-oppaan tai hakemiston laatimista, jotta tehostettaisiin eurooppalaisten toimielinten (komissio, neuvosto, parlamentti) edustajien osallistumista kansainvälisten konferenssien kaltaisiin tapahtumiin ja edustajien organisaatiota niissä? Esimerkkinä tapahtumista voidaan mainita Monterreyssä maaliskuussa 2002 järjestetty kehitysyhteistyön rahoitusta käsittelevä konferenssi tai muunlaiset kokoukset, joihin osallistumme yleisnimellä Euroopan unionin valtuuskunta tai Euroopan yhteisön valtuuskunta. Katsooko komissio, että tällainen hakemisto helpottaisi havainnollistamaan paremmin näiden valtuuskuntien kaikkia jäseniä ja optimoisi heidän työnsä? Romano Prodin komission puolesta antama vastaus (5. kesäkuuta 2002) Komissio yhtyy arvoisan parlamentin jäsenen esittämään huoleen sen varmistamisesta, että unioni esiintyisi johdonmukaisesti kansainvälisissä elimissä ja yleisesti ottaen suhteissaan kolmansiin maihin. Komissio toteaa, että yhteisön kannan yhteensovittaminen ja yhtenäinen edustus voidaan helposti varmistaa ensimmäiseen pilariin kuuluvissa asioissa, kuten yhteisessä kauppapolitiikassa. Yhteisöstä on tullut kansainvälisen kaupan alalla merkittävä tekijä juuri tällaisen johdonmukaisuuden ansiosta, kuten nähtiin Dohassa järjestetyssä Maailman kauppajärjestön neljännessä ministerikokouksessa. Muilla ulkosuhteiden osa-alueilla tilanne ei sitä vastoin ole yhtä tyydyttävä, sillä nykyisten perussopimusten mukaisesti yhteisöllä on useita edustajia, mikä saattaa toisinaan aiheuttaa sekaannusta. Kuten komissio on ilmoittanut 22. toukokuuta 2002 antamassaan tiedonannossa(1), se katsoo näin ollen, että paras tapa olisi hyödyntää perussopimusten tulevaa uudistusta unionin koko ulkopolitiikan yksinkertaistamiseksi ja järkeistämiseksi ja lisätä siten ulkopolitiikan tehokkuutta Euroopan kansalaisten vaatimusten mukaisesti. Yhteisön valtuuskuntien osallistuminen kasainvälisiin kokouksiin riippuu yleensä siitä erityisasemasta, joka yhteisöllä on kyseisessä kokouksessa (osallistujan asema ilman äänioikeutta, tarkkailijan asema, jossa yhteisön edustajalla on oikeus puheenvuoroon, tai muut menettelyt). Näin ollen olisi vaikeaa laatia protokolla, jonka ansiosta olisi mahdollista parantaa yhteisön valtuuskuntien osallistumista. Sitä vastoin on olemassa menettelysääntöjä, jotka koskevat eri toimielinten osallistumista kansainvälisiin kokouksiin. (1) Komission Euroopan valmistelukunnalle 22. toukokuuta 2002 antama tiedonanto: Euroopan unionin suunnitelma (KOM(2002) 247, lopullinen).
KIRJALLINEN KYSYMYS E-2623/02 esittäjä(t): Markus Ferber (PPE-DE) komissiolle. Uuden postidirektiivin 2002/39/EY täytäntöönpano ehdokasvaltioissa.



Virallinen lehti nro 052 E , 06/03/2003 s. 0191 - 0191



KIRJALLINEN KYSYMYS E-2623/02 esittäjä(t): Markus Ferber (PPE-DE) komissiolle (18. syyskuuta 2002) Aihe: Uuden postidirektiivin 2002/39/EY täytäntöönpano ehdokasvaltioissa Keväällä hyväksyttiin Euroopan parlamentin ja neuvoston direktiivi 2002/39/EY(1), annettu 10 päivänä kesäkuuta 2002, direktiivin 97/67/EY(2) muuttamisesta yhteisön postipalvelujen kilpailulle avaamisen jatkamiseksi. Jäsenvaltioiden on siirrettävä uusi direktiivi kansalliseen lainsäädäntöönsä 31. joulukuuta 2003 mennessä. Aikooko komissio myöntää ehdokasvaltioille erillisiä siirtymäkausia postimarkkinoiden vapauttamisessa, vai onko uusi postidirektiivi toteutettava ehdokasvaltioissa jo jäsenyyteen mennessä? Toteuttavatko ehdokasvaltiot myös EU:n kilpailusäännöt jäsenyyteen mennessä? (1) EYVL L 176, 5.7.2002, s. 21. (2) EYVL L 15, 21.1.1998, s. 14. Frederik Bolkesteinin komission puolesta antama vastaus (30. lokakuuta 2002) Kaikkien muiden yhteisön säännöstöön kuuluvien säädösten tavoin ehdokasmaiden on saatettava direktiivin 97/67/EY muuttamisesta yhteisön postipalvelujen kilpailulle avaamisen jatkamiseksi 10 päivänä kesäkuuta 2002 annettu uusi parlamentin ja neuvoston direktiivi 2002/39/EY osaksi kansallista lainsäädäntöään siihen päivään mennessä, jona ne liittyvät Euroopan unioniin, ellei liittymissopimuksiin sisälly aikanaan erityisiä siirtymäjärjestelyjä. Kilpailusäännösten osalta Keski- ja Itä-Euroopan maat ovat assosiaatiosopimusten nojalla velvollisia varmistamaan jo nyt, että yhteisön säännöstöön kuuluvia aineellisia kilpailu- ja valtiontukisääntöjä noudatetaan.
KIRJALLINEN KYSYMYS E-2381/02 esittäjä(t): Geoffrey Van Orden (PPE-DE) neuvostolle. Turvapaikanhakijoiden kohtelu EU:ssa.



Virallinen lehti nro 092 E , 17/04/2003 s. 0161 - 0162



KIRJALLINEN KYSYMYS E-2381/02 esittäjä(t): Geoffrey Van Orden (PPE-DE) neuvostolle (2. elokuuta 2002) Aihe: Turvapaikanhakijoiden kohtelu EU:ssa 1. Miten jäsenvaltiot laskevat maahan pyrkivien siirtolaisten (pakolaisten, turvapaikanhakijoiden, jne.) määrän (lasketaanko mukaan kaikki perheenjäsenet vai pelkästään perheen päät)? 2. Mihin sosiaalietuuksiin siirtolaiset ovat oikeutettuja kussakin EU:n jäsenvaltiossa? 3. Missä vaiheessa siirtolaiset saavat äänioikeuden kussakin EU:n jäsenvaltiossa? Vastaus (19. joulukuuta 2002) 1. Joissakin jäsenvaltioissa turvapaikanhakija voi tehdä huollettavinaan olevia henkilöitä, etenkin alaikäisiä, koskevan turvapaikkahakemuksen. Toisissa jäsenvaltioissa kaikilla täysi-ikäisillä henkilöillä on oikeus jättää erillinen turvapaikkahakemus omissa nimissään. Tämä tilanne kuvastuu jäsenvaltioiden laatimista tilastoista. Niissä maissa, joissa sallitaan perheenpään tehdä hakemus huollettavinaan olevien henkilöiden puolesta käytetään yleensä painotettuja laskutapoja. Tulee myös muistaa, että komission muutettu direktiiviehdotus pakolaisaseman myöntämistä tai peruuttamista koskevissa menettelyissä jäsenvaltioissa sovellettavista vähimmäisvaatimuksista(1) sisältää tiettyjä takeita niiden tapausten varalta, joissa jäsenvaltiot hyväksyvät hakijan huollettavinaan olevien henkilöiden puolesta tekemän turvapaikkahakemuksen. 2. Turvapaikanhakijoiden etuuksiin liittyvän kysymyksen osalta todettakoon, että 25. huhtikuuta 2002 pidetyssä neuvoston istunnossa määriteltiin yleinen lähestymistapa direktiiviehdotukseen, joka koskee turvapaikanhakijoiden vastaanottoa jäsenvaltioissa koskevia vähimmäisvaatimuksia. Neuvosto on antanut valmisteluelintensä tehtäväksi tarkastella asiaa koskevaa Euroopan parlamentin lausuntoa ja huolehtia siitä, että lingvistijuristit viimeistelevät tekstin, jotta direktiivi voidaan antaa virallisesti jossakin neuvoston tulevassa istunnossa. 3. Siirtolaisten äänioikeutta jäsenvaltioissa koskevan kysymyksen osalta neuvosto haluaa muistuttaa, että kolmansien maiden kansalaisten äänioikeus kuuluu kansallisten lainsäädäntöjen piiriin. (1) KOM(2002) 326 lopullinen.
KIRJALLINEN KYSYMYS E-2461/02 esittäjä(t): Christopher Huhne (ELDR) komissiolle. Käsittelemätön jätevesi.



Virallinen lehti nro 052 E , 06/03/2003 s. 0174 - 0175



KIRJALLINEN KYSYMYS E-2461/02 esittäjä(t): Christopher Huhne (ELDR) komissiolle (4. syyskuuta 2002) Aihe: Käsittelemätön jätevesi Voiko komissio arvioida, kuinka paljon käsittelemätöntä jätevettä päästetään EU:n meriin ja jokiin viimeisimpien käytettävissä olevien tietojen perusteella verrattuna viisi ja kymmenen vuotta sitten vallinneeseen tilanteeseen? Margot Wallströmin komission puolesta antama vastaus (3. lokakuuta 2002) Euroopan yhteisöjen tilastotoimisto (Eurostat) ja OECD toteuttavat vuonna 2002 yhteisen kyselytutkimuksen, jossa arvioidaan myös käsittelemättömien viemärijätepäästöjen määrä Euroopassa. Kyselytutkimuksen tuloksien perusteella voidaan arvioida käsittelemättömien viemärijätepäästöjen nykyinen määrä, jota voidaan sitten verrata 10 vuoden takaisiin tietoihin. Lisäksi komissio valmistelee parhaillaan yhdyskuntavesien käsittelyä koskevaa kertomusta, joka perustuu yhdyskuntavesien käsittelystä 21. toukokuuta 1991 annettuun neuvoston direktiiviin 91/271/ETY(1), sellaisena kuin se on muutettuna 27. helmikuuta 1998 annetulla komission direktiivillä 98/15/EY(2). Kertomuksessa annetaan tietoja nykyisestä käsittelytilanteesta verrattuna aikaisempiin vuosiin ja esitetään karkea arvio käsittelemättömän viemärijätteen määrästä. Vesipolitiikan puitteita koskevassa direktiivissä(3) säädetään analyysistä, joka on tehtävä vuoteen 2004 mennessä ihmistoiminnan aiheuttamista paineista ja vaikutuksista pinta- ja pohjavesien tilaan. Tästä jäsenvaltioiden toteuttamasta analyysistä pitäisi tulevaisuudessa saada lisätietoja käsittelemättömien jätevesipäästöjen määrästä. Vastaavia arviointeja ei ole suunniteltu tehtäväksi kansainvälisten merialan yleissopimusten kuten Koillis-Atlantin meriympäristön suojelua koskevan yleissopimuksen (OSPAR) ja Itämeren alueen merellisen ympäristön suojelusopimuksen (HELCOM) yhteydessä. (1) EYVL L 135, 30.5.1991, s. 40. (2) EYVL L 67, 3.7.1998, s. 29. (3) Euroopan parlamentin ja neuvoston direktiivi 2000/60/EY, annettu 23. lokakuuta 2000, yhteisön vesipolitiikan puitteista (EYVL L 327, 22.12.2000).
KIRJALLINEN KYSYMYS E-2142/02 esittäjä(t): Fernando Fernández Martín (PPE-DE) komissiolle. Kiribati.



Virallinen lehti nro 092 E , 17/04/2003 s. 0112 - 0112



KIRJALLINEN KYSYMYS E-2142/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Kiribati Voisiko komissio kertoa, mitä Kiribatia koskevia hankkeita on rahoitettu Euroopan unionin vuoden 2000 talousarviosta? Mikä oli kyseiselle maalle myönnetyn tuen kokonaismäärä vuoden 2000 aikana kaikki kohteet huomioon ottaen? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2536/02 esittäjä(t): Camilo Nogueira Román (Verts/ALE) komissiolle. Galicialaisomistuksessa olevien brittialusten pysäyttäminen — Hermanos Yañez -kalastusaluksen äskettäinen pysäyttäminen.



Virallinen lehti nro 092 E , 17/04/2003 s. 0182 - 0183



KIRJALLINEN KYSYMYS E-2536/02 esittäjä(t): Camilo Nogueira Román (Verts/ALE) komissiolle (11. syyskuuta 2002) Aihe: Galicialaisomistuksessa olevien brittialusten pysäyttäminen Hermanos Yañez -kalastusaluksen äskettäinen pysäyttäminen Ison-Britannian laivaston partioalukset pysäyttivät äskettäin Britannian lipun alla purjehtivan galicialaisomistuksessa olevan kalastusaluksen Hermanos Yañezin sen ollessa kalastamassa yhteisön vesillä. Alus vietiin Falmouthin satamaan ilmeisesti saalismäärän tarkastamiseksi. Heinäkuun jälkeen jo neljä Britannian lipun alla purjehtivaa galicialaisomistuksessa olevaa kalastusalusta on pysäytetty ja pakotettu eri syistä purjehtimaan johonkin Ison-Britannian satamaan. Toimivatko brittiviranomaiset samalla tavalla, jos kyseessä ovat Ison-Britannian kansalaisten omistamat laivat? Katsooko komissio, että Britannian viranomaiset toimivat mielivaltaisesti valvoessaan Britannian lipun alla yhteisön lähivesillä kalastavia aluksia ja että ne toimivat eri tavalla riippuen siitä mistä laivojen pääoma on kotoisin syrjien galicialaisia laivoja? Onko komissio suorittanut tarkastuksia tällaisen syrjinnän toteamiseksi? Franz Fischlerin komission puolesta antama vastaus (15. lokakuuta 2002) Komissiolle ilmoitettiin 16. elokuuta 2002 Yhdistyneessä kuningaskunnassa rekisteröidyn ja siellä kalastusluvan saaneen Hermanos Yañez -nimisen aluksen (rekisterinumero AR870) 10. elokuuta 2002 tapahtuneesta pysäyttämisestä. Pysäyttämisen syynä oli yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on muutettuna, 19 artiklan b, c ja e kohdan noudattamatta jättäminen. Yhdistyneen kuningaskunnan viranomaisilla on yhteisön lainsäädännön mukaisesti velvollisuus tarkastaa ja seurata yhteisen kalastuspolitiikan sääntöjen rikkomisia, joihin kalastusalusten päälliköt syyllistyvät. Komissio ei ole tietoinen sellaisista tapauksista, että brittiläiset valvonta- ja tarkastusviranomaiset olisivat harjoittaneet syrjintää tarkastaessaan ja pysäyttäessään Yhdistyneen kuningaskunnan lipun alla purjehtivia tiettyjä yhteisön kalastusaluksia. Yhteisön kalastustarkastajat tekivät vuoden 2002 tammikuun ja kesäkuun välisenä aikana seitsemän tarkastuskäyntiä Yhdistyneeseen kuningaskuntaan tarkkaillakseen paikan päällä Yhdistyneen kuningaskunnan viranomaisten toteuttamaa yhteisön sääntöjen täytäntöönpanoa. Näiden tarkastuskäyntien aikana oli tarkoitus varmistaa neuvoston asetuksen (ETY) N:o 2847/93 II osaston (saalistietojen kirjaaminen ja saalisilmoitukset) täytäntöönpano. Komission kalastustarkastajat eivät ole ilmoittaneet Yhdistyneen kuningaskunnan viranomaisten syrjivästä käyttäytymisestä. (1) EYVL L 261, 20.10.1993, sellaisena kuin se on muutettuna ehdotuksella neuvoston asetukseksi, EYVL C 213 E, 31.7.2001.
KIRJALLINEN KYSYMYS E-1873/02 esittäjä(t): Fernando Fernández Martín (PPE-DE) komissiolle. Gabon.



Virallinen lehti nro 092 E , 17/04/2003 s. 0105 - 0105



KIRJALLINEN KYSYMYS E-1873/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe: Gabon Voiko komissio kertoa, mitä hankkeita Gabonissa rahoitettiin EU:n talousarviosta vuonna 2000? Voiko komissio ilmoittaa, mikä oli kaikkien tälle maalle vuoden 2000 aikana osoitettujen tukien kokonaismäärä? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.